open-index/open-wikipedia-markdown huggingface dataset:
Iris damascena

**Iris damascena** on Syyrian pääkaupungin, Damaskoksen viereisellä Jabal Kasiyun -vuorella tavattava äärimmäisen uhanalainen kurjenmiekka.

## Koko ja ulkonäkö
*Iris damascena* -lajin maavarsi on lyhyt. Tyypillisesti varsi on noin 30 cm pitkä. Lehtiä on 5–8. Kasvi kukkii maaliskuisin ja kukkien halkaisija on noin 15 cm.

## Levinneisyys ja elinympäristö
*Iris samascena* -lajia tavataan ainoastaan Jabal Kasiyun -vuoren itärinteellä Syyrian pääkaupungissa Damaskoksessa. Alarinteellä sen levinneisyysalue rajoittuu kaupunkialueen reunaan ja ylärinteellä sotilasalueelle noin 1&nbsp;000–1&nbsp;100 metrin korkeudella merenpinnasta.

Kasvupaikat ovat kivikkoista kalliota kalsiumkarbonaattipitoisilla aukeilla paikoilla, joiden muuta kasvillisuutta ovat ruohot ja muu matala kasvusto.

## Uhat ja suojelu
Kansainvälinen luonnonsuojeluliitto IUCN on määritellyt *Iris damascena* -lajin äärimmäisen uhanalaiseksi lajiksi. Vuonna 2016 vuorella oli ehkä vain noin 150 yksilöä. Niistä 50 vuoren sotilasalueella ja muut pienempinä esiintyminä. Ei tiedetä, onko kanta nousussa vai laskussa. Lähellä on kaupunkialue, mutta laji saattaa olla turvassa kaupunkialueen kasvulta sen levinneisyysalueen jyrkkien rinteiden takia. Mahdollinen uhka on kasvien keräily, mutta sen mahdollista vaikutusta kantaan ei tunneta. Pienimuotoista kauppaa kukilla on tehty esimerkiksi tienvarsilla.

## Lähteet
Antti Karjaluoto

**Antti Karjaluoto** (s. 29. lokakuuta 1999) on suomalainen pesäpalloilija. Karjaluoto edustaa Superpesiksessä pelaavaa kasvattajaseuraansa Pattijoen Urheilijoita. Kauden 2019 aikana Karjaluoto pelasi myös lainalla Ykköspesistä Ylivieskan Kuulassa. Ulkopelissä Karjaluoto on lukkari. Kaudella 2018 alkaneella urallaan Superpesiksessä Karjaluoto on pelannut 13 Superpesiksen runkosarjaottelua. Näissä hän on lyönyt yhden tavallisen juoksun, tuonut yhdeksän juoksua ja kerännyt 24 kärkilyöntiä.

## Lähteet
* http://www.pesiksenmaailma.fi/index.php/pelaajakortit?pelaajaid=2861&view=pelaajakortti
* https://www.superpesis.fi/joukkueet/miehet/pattijoen-urheilijat-raahe/ 
* https://www.keskipohjanmaa.fi/uutinen/576825
Riku Rikas (televisiosarja)

**Riku Rikas** *(Richie Rich)* on vuonna 2015 julkaistu Netflix-alkuperäissarja. Sarjan päähenkilö Riku Rikas on poika, joka ansaitsi biljoona dollaria yhdessä yössä tekemällä kasviksista puhtaan energian lähteen. Rikun mukaan hän vangitsi salaman ”tarkoituksella” sen osuttua pulloon, jolloin syntyi energianlähde, jonka hän myi. Sarjassa seikkailevat muun muassa Rikun kateellinen sisko Harper Rikas, tyhmähkö ja laiskanpuoleinen isä Cliff Rikas, kitsas rahastonhoitaja Murray, rahojen tuhlaaja ja ostareiden kuningatar Darcy sekä 13-vuotias tunnetun räppärin poika Tahj ”T-Nice”. Muita sarjan hahmoja ovat Irona, Bulldozah ja Swedish House Sensation.

## Lähteet
* 

### Viitteet
Nukkahorsma

**Nukkahorsma** (*Epilobium parviflorum*) on horsmakasvien (Onagraceae) heimoon ja hoikkahorsmien (*Epilobium*) sukuun kuuluva monivuotinen kasvilaji. Nukkahorsma muistuttaa jonkin verran karvahorsmaa (*Epilobium hirsutum*), mutta lajit ovat erotettavissa toisistaan lehtien sekä kukkien ulkonäön perusteella.

Nukkahorsma voi kasvaa noin 80 senttimetriä korkeaksi. Sen varsi on karvainen ja poikkileikkaukseltaan pyöreä. Varren tyveltä nukkahorsma kasvattaa lyhyitä maanpäällisiä rönsyjä. Lehdet ovat lyhytruotisia, muodoltaan suikeita, hienosahalaitaisia ja pehmeäkarvaisia. Nukkahorsman kukat ovat noin 1 cm leveitä ja vaaleanpunaisia. Emin vartalo jakautuu neliliuskaiseksi luotiksi. Nukkahorsma kukkii heinä–elokuussa.

Nukkahorsma kasvaa kosteilla ja runsasravinteisilla kasvupaikoilla, kuten ojanvarsilla, rannoilla sekä soiden reunoilla. Suomessa nukkahorsmaa tavataan lähinnä Ahvenanmaalla, mutta myös muutamilta paikoilta Manner-Suomesta.

Nukkahorsmaa käytetään eturauhasen hyvänlaatuisen liikakasvun aiheuttamien oireiden, kuten virtsaamisvaikeuksien tai toistuvan virtsaamistarpeen lievittämiseen. Nukkahorsmaa voi käyttää ruoanlaitossa.

## Lähteet

## Aiheesta muualla
* Suomen Lajitietokeskus: Nukkahorsma (''Epilobium parviflorum'')
* ITIS: ''Epilobium parviflorum'' 
* United States Department of Agriculture (USDA): ''Epilobium parviflorum'' 
* Flora of China: ''Epilobium parviflorum''
Sirkka Ikäläinen

**Sirkka Tuulikki Ikäläinen** (s. 14. huhtikuuta 1950 Keuruu) on suomalainen yleisurheilija, joka saavutti SM-mitaleja keskimatkojen juoksuissa. Hän edusti Suomea yhdessä maaottelussa. Kotimaassa hän edusti Keuruun Kisailijoita.

Ikäläinen saavutti Kalevan kisoissa pronssia 800 metrin juoksussa vuosina 1967 ja 1969 sekä 1&nbsp;500 metrin juoksussa vuonna 1969, jolloin laji oli toista kertaa Kalevan kisojen ohjelmassa. Hän saavutti viestijuoksun SM-kilpailuissa 3&nbsp;×&nbsp;800 metrillä Keuruun Kisailijoiden joukkueessa hopeaa vuonna 1966 ja pronssia vuonna 1970. Maastojuoksun SM-kilpailuissa Ikäläinen voitti henkilökohtaisessa kilpailussa kultaa vuonna 1969 sekä saavutti joukkuekilpailussa pronssia vuosina 1969 ja 1970. Sisäratojen SM-kilpailuissa hän saavutti 800 metrin juoksussa hopeaa vuonna 1970.

Ikäläinen edusti Suomea 800 metrin juoksussa kolmimaaottelussa Norjaa ja Viroa vastaan Tampereella syyskuussa 1967.

Ikäläinen teki 1&nbsp;500 metrin juoksussa ensimmäisen virallisen Suomen-ennätyksen 4.52,7 Laukaassa 3. kesäkuuta 1968. Hän menetti ennätyksen 20 päivää myöhemmin Helena Kiviojalle mutta otti ennätyksen takaisin itselleen ajalla 4.47,5 Hankasalmella 7. heinäkuuta 1968. Tällä kertaa ennätys pysyi hänen nimissään kaksi viikkoa kunnes Pirjo Vihonen rikkoi sen. Ikäläisen omia ennätyksiä ovat 800 metrin juoksussa 2.14,2 vuodelta 1969 ja 1&nbsp;500 metrin juoksussa 4.35,4 vuodelta 1970.

## Lähteet
Josh ja Benny Safdie

**[[Josh Safdie|Joshua ”Josh” Safdie]]** (s. 3. huhtikuuta 1984) ja **[[Benny Safdie|Benjamin ”Benny” Safdie]]** (s. 24. helmikuuta 1986), eli **Safdien veljekset**, ovat yhdysvaltalaisia elokuvaohjaajia ja näyttelijöitä. Heidän tunnetuimmat yhteiset elokuvansa ovat *[[Good Time]]* (2017) ja *[[Hiomattomat timantit]]* (2019).

Vuonna 2024 Safdiet ilmoittivat, että he eivät enää jatkossa ohjaa elokuviaan yhdessä ja että he keskittyvät soolouriinsa enemmän.

## Elokuvaohjaukset
* *[[The Pleasure of Being Robbed]]* (2008)
* *[[Daddy Longlegs]]* (2009)
* *[[Lenny Cooke (elokuva)|Lenny Cooke]]* (2013)
* *[[Heaven Knows What]]* (2014)
* *[[Good Time]]* (2017)
* *[[Hiomattomat timantit]]* (*Uncut Gems*, 2019)

## Lähteet

## Aiheesta muualla
* 
*
Hannes Palmroth

**Hannes Palmroth** (11. elokuuta 1872 Ruovesi – 18. maaliskuuta 1927 Partola) oli Partolan kartanon omistaja ja Pyhäjärven sahan perustaja.

## Ura
Palmroth opiskeli maanviljelijäksi Ruotsissa ja toimi sen jälkeen tilanhoitajana Kuljun kartanossa. Vuonna 1892 hän osti isältään Gustav Palmrothilta Partolan kartanon, jonka tämä oli ostanut vuotta aiemmin langoltaan Elieser Johanssonilta. Partolan kartano sijaitsi Pirkkalassa Partolan kylässä. Kartanon juuret alkavat 1500-luvulta neljästä maatilasta, jotka yhdistettiin myöhemmin. 1800-luvulla tila siirtyi liikemies Elieser Johanssonille, joka perusti vuonna 1887 Partolan sahan ja myllyn. Vuonna 1891 saha paloi ja tästä seurasi konkurssi, jonka jälkeen sahan toiminta ja Partolan kartano myytiin Gustav Palmrothille, joka oli Johanssonin sisaren mies. Hannes Palmroth jatkoi sahan toimintaa, mutta myi sen Alfred Selinille 1900-luvun alussa.

Tilan hoitamisen ohella Palmroth osallistui myös liike-elämään ja oli mukana muun muassa Hyppösen kenkätehtaan alkuvaiheissa ja kuului Osuuskunta Maantuotteen perustajiin. Hän kuului myös Osuusliike Tuotannon hallintoneuvostoon ja Suomen Maanviljelijäin Kauppa Oy:n johtokuntaan. Hän toimi Helsingin Osake-Pankin Tampereen konttorin valvojana.

## Luottamustoimet
Palmroth oli mukana kunnallispolitiikassa, hän kuului Pirkkalan kunnallislautakuntaan ja toimi kuusi vuotta yhtenäisen Pirkkalan kunnanesimiehenä. Kun Pirkkala jaettiin, Palmrothista tuli Etelä-Pirkkalan kunnanvaltuuston ensimmäinen puheenjohtaja. Hän osallistui Pirkkalan vanhan kirkon rakentamiseen toimien rakennuslautakunnan puheenjohtajana. Etelä-Pirkkalan uuden kirkon rakennuslautakunnan puheenjohtajana Palmroth vaikutti ratkaisevasti ensinnä seurakunnan syntyyn ja sittemmin niiden vaikeuksien selvittämiseen, joita alkavalla seurakunnalla oli sekä kirkon rakentamisessa että myöhemminkin. Hän kuului myös Nuolialan kansakoulun johtokuntaan, Seppälän maamieskoulun johtokuntaan, toimi Pirkkalan metsästysyhdistyksen johdossa ja kuului lukuisiin komiteoihin ja lautakuntiin.

Vuonna 1918 hän oli mukana perustamassa Pohjois-Hämeen Kokoomusta.

## Yksityiselämä
Hannes Palmroth oli naimisissa Hilma o.s. Willgrenin kanssa, joka oli opettaja ja harrasti laulua, pianonsoittoa ja runonlausuntaa. Vaimon harrastusten ansiosta kartanossa vieraili monia taiteilijoita, muun muassa säveltäjä Toivo Kuula. Pariskunnan poika Pentti Palmroth perusti Partolan kartanon maille Palmroth-kenkätehtaan vuonna 1928.  Suurlähettiläs Gunnar Palmroth, majuri, sanoittaja, radiotoimittaja Reino Palmroth ja Toivo Palmroth olivat Hanneksen veljenpoikia. Kenraalimajuri Georg Palmroth oli hänen pikkuserkku. Kapteeni Karl Palmroth oli hänen isoisoisä. 

## Lähteet
Ritva Lahti

**Ritva Tellervo Lahti** (s. 1. maaliskuuta 1954 Saarijärvi) on suomalainen yleisurheilija, joka saavutti SM-mitaleja varsinkin keskimatkojen juoksuissa 1970-luvun alussa. Hän edusti Suomea maaotteluissa. Kotimaassa hän edusti Saarijärven Pullistusta.

Lahti saavutti Kalevan kisoissa 800 metrin juoksussa hopeaa vuonna 1971 ja pronssia vuonna 1972. Hän voitti viestijuoksun SM-kilpailuissa 3&nbsp;×&nbsp;800 metrillä Saarijärven Pullistuksen joukkueessa kultaa vuosina 1970, 1971 ja 1972 sekä saavutti hopeaa vuonna 1973. Sisäratojen SM-kilpailuissa hän saavutti 800 metrin juoksussa hopeaa vuonna 1972 ja pronssia vuonna 1971 sekä 400 metrin juoksussa pronssia vuosina 1971 ja 1972.

Lahti edusti Suomea maaotteluissa 800 metrin juoksussa Viroa vastaan Tallinnassa kesäkuussa 1971, Isoa-Britanniaa vastaan Helsingissä heinäkuussa 1972 ja Ruotsia vastaan Helsingissä elokuussa 1972 sekä hallimaaottelussa Ruotsia vastaan Göteborgissa helmikuussa 1972.

Lahden omia ennätyksiä ovat 400 metrin juoksussa 58,6 vuodelta 1971, 800 metrin juoksussa 2.08,3 vuodelta 1972 ja 1&nbsp;500 metrin juoksussa 4.37,8 vuodelta 1971.

## Lähteet
Weldin piirikunta

**Weldin piirikunta** () on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 324&nbsp;492.. Sen pinta-ala on 10&nbsp;400 neliökilometriä. Piirikunnan hallintokeskus ja suurin kaupunki on Greeley.

## Väestö
Piirikunnan asukkaista 65,3 prosenttia on valkoisia, 29,6 prosenttia latinalaisamerikkalaisia ja 4 prosenttia latinalaisamerikkalaisia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 34,6 vuotta.

## Kuvia piirikunnasta

Tiedosto:Greeley, Colorado Courthouse.JPG|Piirikunnan oikeustalo.
Tiedosto:Pawnee Grassland Sunrise.jpg|Ruohotasankoa piirikunnan koilisosassa.


## Lähteet
### Viitteet

## Aiheesta muualla
IDGAF

**IDGAF** (akronyymi lauselle "I don't give a fuck") on brittiläisen laulaja-lauluntekijä Dua Lipan musiikkikappale. Sen julkaisi Warner Bros. Records hänen omaa nimeä kantavan debyyttistudioalbumin seitsemäntenä ja viimeisenä singlenä 12. tammikuuta 2018. Kappaleen ovat sanoittaneet Lipa, Uzoechi Emenike, Larzz Principato, Skyler Stonestreet ja Whiskey Water, joista Principato myös tuotti sen Stephen "Koz" Kozmeniukin ja Lorna Blackwoodin kanssa. Kappaleelle on toteutettu myös Henry Scholfieldin ohjaama musiikkivideo, joka julkaistiin singlen julkaisupäivänä. Lipan kertoman mukaan videon juoni kertoo "ihmisen vahvemman ja heikomman puolen kaksintaistelusta, molempien huomatessa loppujen lopuksi, että itserakkaus on aihe, millä voi päästä yli mistä tahansa tielle tulevasta negatiivisesta asiasta." Video sai ehdokkuuden vuoden 2018 MTV Video Music Awardsissa kategoriassa "Paras koreografia".

"IDGAF" oli kansainvälinen menestys, sen päästyä Irlannin singlelistan kärkeen ja Britannian singlelistan sijalle 3. jonka lisäksi se pääsi singlelistan viiden parhaan joukkoon kahdessatoista muussa valtiossa. Yhdysvalloissa kappaleen paras sijoitus oli Billboard Hot 100-listan sija 49. Kappale on myynyt julkaisunsa jälkeen Isossa-Britanniassa, Italiassa ja Yhdysvalloissa kaksinkertaista, Kanadassa kolminkertaista ja Australiassa nelinkertaista platinaa.

## Lähteet
Gunnisonin piirikunta

**Gunnisonin piirikunta** () on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 17&nbsp;462.. Sen pinta-ala on 8&nbsp;400 neliökilometriä. Piirikunnan hallintokeskus ja suurin kaupunki on Gunnison.

## Väestö
Piirikunnan asukkaista 87,4 prosenttia on valkoisia ja 9,12 prosenttia latinalaisamerikkalaisia. 98 prosenttia asukkaista on Yhdysvaltain kansalaisia. Piirikunnan väestön keski-ikä on 34,5 vuotta.

## Kuvia piirikunnasta

Tiedosto:Gunnison County Courthouse.JPG|Piirikunnan oikeustalo.
Tiedosto:Treasure Mountain Colorado.jpg|Treasure Mountain.


## Lähteet

## Aiheesta muualla
Electricity (Silk Cityn ja Dua Lipan kappale)

**Electricity** on brittiläis-amerikkalaisen musiikkiduo Silk Cityn sekä brittiläislaulaja Dua Lipan musiikkikappale. Sen julkaisi Columbia Records digitaalisesti ladattavana singlenä 6. syyskuuta 2018. Kappale on liitetty sekä Silk Cityn omalle Electricity EP:lle että Lipan oman debyyttistudioalbumin lopulliseen versioon. Kappaleen ovat sanoittaneet Lipa, Silk City, Diana Gordon, Romy Madley Croft, Philip Meckseper, Jacob Olofsson, Rami Dawod, Maxime Picard ja Clément Picard. Sen tuotannosta vastasivat puolestaan Silk City, The Picard Brothers, Jarami, Riton, Alex Metric ja Jr Blender. Kappaleelle on toteutettu myös Bradley & Pablon ohjaama musiikkivideo, joka julkaistiin Mark Ronsonin, Silk Cityn jäsenen YouTube-kanavalla 5. syyskuuta 2018. Videon visuaalit sisältävät viittauksia vuoden 2003 Koillis-Yhdysvaltojen laajamittaiseen sähkökatkokseen, samalla kun Lipa tanssii hylätyssä varastorakennuksessa.

"Electricity" oli kaupallisesti kohtalainen menestys, sen päästyä singlelistan viiden parhaan joukkoon Alankomaissa, Britanniassa, Israelissa, Kroatiassa ja Latviassa sekä kymmenen parhaan joukkoon Belgiassa, Irlannissa, Libanonissa ja Skotlannissa. Kappale voitti Grammyn vuoden 2019 Grammy-palkintogaalassa kategoriassa "Paras tanssikappale".

## Lähteet
Promises (Calvin Harrisin ja Sam Smithin kappale)

**Promises** on skotlantilaisen DJ-tuottaja Calvin Harrisin sekä brittiläisen laulaja-lauluntekijä Sam Smithin musiikkikappale. Sen julkaisivat Columbia Records ja Sony Music Entertainment digitaalisesti ladattavana ja suoratoistettavana singlenä 17. elokuuta 2018. Kappaleen ovat sanoittaneet Harris, Smith ja Jessie Reyez, joista viimeisin esittää myös kappaleen lisävokaalit. Kappaleen tuotannosta vastasi puolestaan Harris. Kappaleelle on toteutettu myös Emil Navan ohjaama musiikkivideo, joka julkaistiin 4. syyskuuta 2018. Videolla kunnioitetaan HLBT-yhteisöä.

"Promises" oli kaupallisesti kansainvälinen menestys, sen päästyä singlelistan kärkeen Belgiassa (Flanderi), Irlannissa, Islannissa, Isossa-Britanniassa, Israelissa, Kroatiassa, Latviassa, Libanonissa, Skotlannissa ja Sloveniassa sekä viiden parhaan joukkoon Alankomaissa, Australiassa, Belgiassa (Vallonia), Norjassa, Ruotsissa, Saksassa, Slovakiassa, Sveitsissä, Tanskassa ja Unkarissa. Lisäksi se on myynyt Isossa-Britanniassa sekä Italiassa kaksinkertaista ja Australiassa, Meksikossa sekä Puolassa nelinkertaista platinaa.

## Lähteet
Atte Sihvonen

**Atte Sihvonen** (s. 18. helmikuuta 1996, Turku) on suomalainen jalkapalloilija. Hän edustaa Ykkösliigassa pelaavaa Turun Palloseuraa. Kausina 2019–2020 hän edusti Veikkausliigassa Rovaniemen Palloseuraa. Hän on pelipaikaltaan keskuspuolustaja tai puolustava keskikenttäpelaaja.

Sihvosen kasvattajaseura on TPS. TPS:n juniorikauden jälkeen hän edusti kaudella 2017 Kakkosessa pelannutta Salon Palloilijoita. Seuraavalla kaudella hän siirtyi Ykkösessä pelanneen Ekenäs IF:n (EIF) riveihin. Sieltä hän siirtyi joulukuussa 2018 RoPSiin. Hän pelasi Veikkausliigassa ensimmäisellä kaudellaan 26 ottelua, joissa hän teki kaksi maalia, ja toisella kaudellaan 17 ottelua. Helmikuussa 2021 Sihvonen teki 1+1-vuotisen sopimuksen TPS:n kanssa.

Tammikuussa 2024 Sihvonen teki 1+1-vuotisen sopimuksen TPS:n kanssa.

## Lähteet
Sin Pijama

**Sin Pijama** on yhdysvaltalaislaulaja Becky G:n sekä dominikaanilaislaulaja Natti Natashan musiikkikappale. Sen julkaisi Sony Music Latin Becky G:n Mala Santa-debyyttistudioalbumin toisena singlenä 20. huhtikuuta 2018. Kappaleen ovat sanoittaneet Becky G, Natasha, Nate Campany, Kyle Sherear, Rafael Pina, Daddy Yankee, Gaby Music, Mau y Ricky, Jon Leone ja Camilo Echeverry, joista viisi viimeisintä myös tuottivat sen. Kappalelle on toteutettu myös Daniel Duranin ohjaama musiikkivideo, joka julkaistiin singlen julkaisupäivänä.

"Sin Pijama" oli valtava menestys monissa espanjan ja portugalinkielisissä valtioissa, sen päästyä singlelistan kärkeen Boliviassa, Chilessä, El Salvadorissa ja Espanjassa sekä kymmenen parhaan joukkoon Guatemalassa, Hondurasissa, Nicaraguassa, Perussa ja Uruguayssa. Lisäksi se on myynyt Meksikossa kolminkertaista, Espanjassa viisinkertaista ja Yhdysvalloissa jopa kolmentoistakertaista platinaa. Perussa kappale myi kaksinkertaista timanttia. Becky G ja Natasha ovat esittäneet kappaleen livenä MTV Millennial Awardsissa sekä Premios Juventudissa kesällä 2018.

## Lähteet
Margaret Macdonald Mackintosh

**Margaret Macdonald Mackintosh** (5. marraskuuta 1865 Tipton – 7. tammikuuta 1933 Lontoo) oli englantilaissyntyinen, Skotlannin Glasgow’ssa työskennellyt, jugendtyyliä ja symbolismia edustanut akvarellimaalari ja muotoilija. 

Glasgow’n taidekoulussa syntyi 1870-luvulla jugendtyyliä edustanut kuvataideryhmä *Glasgow School*. Ryhmän kukoistuskausi jatkui 1910-luvulle saakka. 1890-luvun alkupuolella siihen kuuluvia pienryhmiä kutsuttiin nimillä the Group of Four (eli the Spook School), the Glasgow Girls ja the Glasgow Boys. Margaret Macdonald kuului sekä Four-ryhmän että Glasgow Girls -ryhmän keskeisimpiin jäseniin. Virikkeitä töihinsä hän sai Raamatusta, Homerokselta, runoilija William Morrisilta, Dantelta ja Maurice Maeterlinckiltä. 

Four-ryhmä muodostui taidekoulun neljästä opiskelijasta: arkkitehtiopiskelijoista Charles Rennie Mackintosh ja J. Herbert McNair sekä kuvataidetta opiskelleista englantilaisista sisarista Margaret ja Frances Macdonaldista. Itsenäisesti ja yhteistyössä he tekivät innovatiivista ja provokatiivista grafiikkaa ja koristetaidetta. Heidän töitään oli esillä Liegessä, Pariisissa, Lontoossa, Venetsiassa ja muualla. Niitä julkaistiin erityisesti The Studio -lehdessä ja The Yellow Bookissa. Tämä nosti Glasgow'n taiteelliseksi keskukseksi, joka oli tyyliltään tunnistettava. 

Vuonna 1899 McNair ja Frances Macdonald avioituivat, Mackintosh ja Margaret Macdonald puolestaan menivät naimisiin seuraavana vuonna. Nelikko esiintyi yhdessä vielä vuoden 1902 kansainvälisessä modernin koristetaiteen näyttelyssä Torinossa. 

Vuosina 1895–1924 Margaret Macdonald osallistui yli 40 näyttelyyn eri puolilla Eurooppaa ja Amerikkaa. Hänen aviomiehensä kerrotaan sanoneen, että Margaret on nero, kun taas hänellä itsellään on vain lahjakkuutta. Margaret MacDonald sai elinaikanaan yhdessä miehensä kanssa useita palkintoja. Hänen maineensa on kuitenkin vähentynyt: hänen kuolemansa jälkeen lehdistössä oli hänestä vain lyhyitä maininintoja, ja nykyajan taidehistoriallisissa arvioissa häntä vähätellään. 

## Galleria

File:Margaret MacDonald - Winter 1898.jpg|*Winter*, 1898.
File:"The May Queen" de Margaret Macdonald (Glasgow) (3803689322).jpg|alt=The May Queen, 1900.|*The May Queen*, 1900.
File:Margaret MacDonald - Embroidered Panels 1902.jpg|Embroidered panels, 1902.
File:Margaret MacDonald - White Rose And Red Rose.jpg|*White Rose And Red Rose*, 1902.
File:Willowood.jpg|*Oh ye, all ye that walk in Willowwood*, 1903.
File:Margaret MacDonald - Opera Of The Winds 1903.jpg|*Opera Of The Winds*, 1903.
File:Margaret Macdonald Mackintosh Seven Princesses-MAK.jpg|*Seven Princesses*, 1907
File:Margaret MacDonald - Ophelia 1908.jpg|*Ophelia*, 1908.
File:The Mysterious Garden (1911) by Margaret Macdonald Mackintosh.jpg|*The Mysterious Garden*, 1911.
File:Margaret MacDonald - The Opera Of The Seas 1915.jpg|*The Opera of the Seas*, 1915.
File:Margaret MacDonald - La Mort Parfumee.jpg|*La mort parfumée*, 1921.
File:Cranston's exhibition cafe.jpg|*Cranston's exhibition cafe*, 1911.


## Lähteet
Luettelo Billboard 200 -listan ykkösistä vuonna 2020

Tämä on **luettelo [[Billboard 200]]** -listan kärkipaikkaa hallussaan vuonna 2020 pitäneistä artisteista ja albumeista.

## Katso myös
* Luettelo Billboard Hot 100 -listan ykkösistä vuonna 2020
* Luettelo Suomen virallisen albumilistan ykkösistä vuonna 2020

## Lähteet
Cesiumbromidi

**Cesiumbromidi** (CsBr) on cesium- ja bromidi-ionien muodostama epäorgaaninen ioniyhdiste. Yhdistettä voidaan käyttää tuikeilmaisimissa ja infrapunaspektrometriassa.

## Ominaisuudet, valmistus ja käyttö
Huoneenlämpötilassa cesiumbromidi on väritöntä tai valkoista kiteistä ainetta, joka on myös hygroskooppista. Yhdiste liukenee erittäin hyvin veteen ja liukenee lisäksi eräisiin orgaanisiin liuottimiin kuten etanoliin.

Cesiumbromidia valmistetaan neutraloimalla cesiumhydroksidin tai cesiumkarbonaatin vesiliuosta vetybromidilla.
:CsOH + HBr → CsBr + H2O
:Cs2(CO3) + 2 HBr → 2 CsBr + H2O + CO2 

Cesiumbromidia käytetään röntgensäteiden havaitsemiseen tarkoitetuissa tuikeilmaisimissa ja aktivaattoriksi lisätään usein natrium- tai talliumjodidia. Yhdisteestä valmistetaan myös infrapunaspektrometriassa tarvittavia kyvettejä, ikkunoita ja prismoja.

## Lähteet
Žadro (järvi Pustoškan piirissä)

**Žadro** () on järvi Luoteis-Venäjällä Pihkovan alueen Pustoškan piirissä. Järven rinnakkaisnimenä on ollut **Gēdras**, joka on alkuperältään baltinkieliseen sanaan *kirkas* palautuva nimi ().

## Maantietoa
Järvi on 2,6 kilometriä pitkä, 1,1 kilometriä leveä ja sen pinta-ala on 1,56 neliökilometriä eli 156 hehtaaria. Järven keskisyvyys on 3 metriä, mutta siinä on myös 6-metrinen syvänne. Järvesä on yksi luotomainen saari. Se on toinen vierekkäisistä järvistä, joka kuuluu ainoan kylän Kuznetsovon () nautintapiiriin.

## Luontoarvoja
Järven tyypillisimmät kalat ovat lahna ja kuha. Muista lajeista voidaan mainita ainakin hauki, ahven, säyne, suutari, made, pasuri, karppi, rantanuoliainen, mutakala, törö, salakka ja ruutana, sekä *[[Rutilus]]*-suvun kalat. Järvestä tavataan myös rapua. Se on hiekkapohjainen ja paikoin myös mutapohjainen järvi. Sen rannat ovat kiviset ja hiekkaiset, mutta paikoin esiintyy rannoilla savimaatakin.

## Vesistösuhteita
Žadro sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Žadroon tulee ojat kolmelta lammelta ja sen pohjoispuolella sijaitsevalta Ostrovitolta. Žadron laskuoja lähtee järven luoteispäästä ja se virtaa nimettömän lammen kautta länteen päin ja yhtyy Bereznosta laskevaan Froljankaan () ennen sen yhtynistä Nevedrjankaan.Järven valuma-alueen koko on lähteestä riippuen 39,5  tai 43,06 neliökilometriä .

## Huomautuksia

## Lähteet
Berezno (järvi Prigorodnan pitäjässä, Pustoškan piiri)

**Berezno** () on järvi Luoteis-Venäjällä Pihkovan alueen Pustoškan piirissä. Venäjän sana Bereznjak () tarkoittaa *koivumetsää* tai *koivikkoa*, joten järven nimi voidaan suomentaa *Koivujärvi*.

## Maantietoa
Järvi on 2,7 kilometriä pitkä, 1,4 kilometriä leveä ja sen pinta-ala on 2,595 neliökilometriä eli 260 hehtaaria. Järvellä on neljä lähes samankokoista saarta, joiden yhteispinta-ala on 5,5 hehtaaria. Ne sijaitsevat järvenselällä paitsi yksi, joka löytyy kaakkoispään lahdelta. Pohjoispäässä sijaitsee lahti, joka jää lyhyen niemen suojaan. Järven keskisyvyys on 3 metriä, mitta siinä on 8-metrinen syvännekin. Järven pohja on kivinen ja hiekkainen, vaikka jossakin esiintyy myös mutaa. Rannat ovat kiviset ja hiekkaiset.

Järvi on aiemmin ollut peltomaiden ympäröimänä. Pellot ovat nykyään ilmavalokuvista päätellen osittain viljeltyjä niittyjä. Asutusta näyttäisi esiintyvän vielä järven luoteiskulmalla Jasnaja Poljana (), itäpuolella Bakonovo ja Sipkino () ja kaakkoispuolella Gorka (). Järven kiertää pohjoispuolelta Pustoškan ja Idritsan välinen pikatie M-9 eli E22.

## Luontoarvoja
Järven yleisimmät kalat ovat lahna, salakka ja hauki. Muita kalalajeja ovat ahven, kuha, säyne, suutari, made, pasuri, karppi, mutakala, törö, pasuri ja ruutana ja särki. Järvessä viihtyy myös rapu.

## Vesistösuhteita
Berezno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee pieniä ojia ympäröiviltä lammilta ja soilta. Sen laskujoki Frojanka () yhtyy Nevedrjankaan hyvissä ajoin ennen Sutokskojea. Järven valuma-alueen koko on lähteestä riippuen 16,6  tai 8,2 neliökilometriä .

## Huomautuksia

## Lähteet
Mad Love (Sean Paulin ja David Guettan kappale)

**Mad Love** on jamaikalaisräppäri Sean Paulin sekä ranskalaisen DJ-tuottaja David Guettan kappale, jolla vierailee myös yhdysvaltalainen laulaja Becky G. Sen julkaisi Island Records Paulin ensimmäisen, "Mad Love the Prequel" -EP:n neljäntenä singlenä 16. helmikuuta 2018. Kappaleen ovat sanoittaneet Paul, Guetta, Majasty Jones, Emily Warren, Shakira, Rosina Russell, Ina Wroldsen, Raoul Lionel Chen, Jack Patterson ja Giorgio Tuinfort. Kappaleen tuotannosta vastasivat puolestaan Guetta, Patterson, Tuinfort, Jason Jigzagula Henriques, Banx & Ranx ja 1st Klase. Kappaleelle on toteutettu myös  Sarah McColganin ohjaama musiikkivideo, joka julkaistiin Paulin YouTube-kanavalla 15. maaliskuuta 2018.

"Mad Love" oli kaupallisesti kohtalainen menestys, sen päästyä singlelistan kymmenen parhaan joukkoon Alankomaissa, Saksassa ja Suomessa sekä kahdenkymmenen parhaan joukkoon Boliviassa, Guatemalassa, Norjassa, Slovakiassa ja Unkarissa.

## Lähteet
Teemu Juntunen

**Teemu Juntunen** (s. 30. joulukuuta 1995) on suomalainen pesäpalloilija. Juntunen on kaudesta 2017 lähtien edustanut Superpesiksessä pelaavia Pattijoen Urheilijoita. Juntusen kasvattajaseura on Joensuun Maila. Joensuun Mailassa pelatessaan Juntunen saavutti SM-pronssin kaudella 2015 ja 2016. Ulkopelissä hän pelaa kopparina. Kaudella 2014 alkaneella urallaan Superpesiksessä Juntunen on pelannut 141 runkosarjaottelua. Näissä hän on lyönyt kuusi kunnaria ja 19 tavallista juoksua, tuonut 80 juoksua ja kerännyt 302 kärkilyöntiä. 14 pelaamassaan Superpesiksen pudotuspeliottelussa hän on lyönyt kaksi tavallista juoksua, tuonut kaksi juoksua ja kerännyt 21 kärkilyöntiä.

## Lähteet
* http://www.pesiksenmaailma.fi/index.php/pelaajakortit?pelaajaid=7041&view=pelaajakortti
* https://www.superpesis.fi/joukkueet/miehet/pattijoen-urheilijat-raahe/ 
* https://www.raahenseutu.fi/teemu-juntunen-jatkaa-pattu-paidassa/353927
* https://www.pesis.fi/pesis-info/historia/mitalistit/
Kauklahden kappeli

**Kauklahden kappeli** on Espoon Kauklahdessa sijaitseva kappeli. Rakennus sijaitsee osoitteessa Kauppamäki 1 ja se on yksi Espoon tuomiokirkkoseurakunnan toimitiloista. Lisäksi tiloja käyttää myös Esbo svenska församling. 

Kauklahden kappelin on suunnitellut arkkitehti Olli-Pekka Jokela, ja se valmistui 2006. Kappeli sijaitsee  Espoonjoen laakson ja avoimen peltomaiseman reunamilla mäellä, joka on osa ainakin 1100–1200-luvuilta alkaen asutettua kylätonttia. Rakennuksen sijoittelua rajoittivat niin tontilla tehdyt arkeologiset löydöt kuin rinnetontin avokalliomuodostelmat, jotka arkkitehti halusi säilyttää. Ulkonäöltään hillityssä rakennuksessa on avaran aulan ja kappelisalin lisäksi Hakala-saliksi nimetty kahviotila sekä kerhotiloja ja niihin liittyvä keittiö. Kappelissa on 140 istumapaikkaa, mutta yhdistämällä kirkkosali, aulatila ja Hakala-sali saadaan tilat noin 250–300 hengelle.

Kappelisalin alttariteos on salin päätyseinän suuruinen hillityn sävyinen maalaus nimeltään ”Pyhä ehtoollinen”. Siinä nähdään suuri ehtoollispöytä ja elämänpuu, jotka tuntuvat jatkavan tilaa seinän ulkopuolelle. Teos on kauklahtelaisen taiteilijan Markku Hakurin käsialaa. Pääosin silkistä valmistetut tekstiilisarjat ovat tekstiilitaiteilija Norma Heimolan suunnittelemat. Kappeli on saanut lahjoituksena  erityisesti lapsille tarkoitetun alttarikaapin, jota varten valmistetaan sekä kaksi ikonia että liturgisten värien mukaiset pellavaiset alttaritekstiilit.  

Kauklahden kappelin urut  otettiin käyttöön 2010. Ne sijaitsevat alttarialueen vasemmalla puolella, seurakuntalaisten vieressä. Niiden soinnillinen ja rakenteellinen esikuva on 1800-luvun jälkipuolison ranskalainen traditio ja ne on rakentanut saksalainen urkurakentamo Paschen Kiel Orgelbau GmbH.  Kappelin kellotornin neljä kelloa näkyvät kirkkosaliin ja niillä voidaan soittaa 18 erilaista melodiaa, jotka on säveltänyt kanttori Petri Koivusalo.

## Kuvia Kauklahden kappelista

Kauklahti Chapel 1.jpg|Kauklahden kappeli Hansatieltä katsottuna
Kauklahti Chapel 2.jpg|Kappelin julkisivu pohjoiseen on matala ja hillitty.
Kauklahti Chapel 3.jpg|Kappelin pääsisäänkäynti ja tontin avokalliomuodostumia.
Kauklahti Chapel 4.jpg|Kappelisalin ikkunat heijastavat kadunvarren näkymää.
Kauklahti Chapel 5.jpg|Näkymä pääovelta kohti Kauppamäkeä.
Kauklahti Chapel 7.jpg|Kappelin itäpää ja sen sijainti rinteessä.
Kauklahti Chapel 8.jpg|Kauklahden kappelin eteläseinä, rakennuksen vasemmassa nurkassa kellotorni.
Memorial of ancient graveyard near Kauklahti Chapel.jpg|Muistokivi vanhoina aikoina kappelin lähelle haudatuille.


## Lähteet

## Aiheesta muualla

* Kauklahden kappeli Kirkko Espoossa -sivustolla
Hammasjuuret

**Hammasjuuret** (*Dentaria*) on ristikukkaiskasvien (Brassicaceae) heimoon kuvattu kasvisuku. Nykyisin sitä ei pidetä enää hyväksyttynä sukuna, vaan sen lajit luetaan suurimmaksi osaksi litukoiden (*Cardamine*) sukuun kuuluviksi.

Suomessa kasvavista lajeista hammasjuurten sukuun on luettu aiemmin hammasjuuri (*Cardamine bulbifera*, syn. *Dentaria bulbifera*). Se eroaa monista muista litukkalajeista kukkiensa värin sekä lehtihangoissa olevien itusilmujensa perusteella.

## Lähteet
Kokkila (Perniö)

**Kokkila** on kylä Salon kaupungin Perniössä. Kylä sijaitsee Perniön itäosassa.

Kokkila sijaitsee Asteljoen kahden latvahaaran, Aaljoen ja Koskonjoen, yhtymäkohdan itäpuolella. Kylään on tieyhteys Kontolan ja Tilkkalan rajalta. Kokkilan asutus sijaitsee selkeällä paikalla kylän peltojen keskellä mäellä. Kylä muodostuu Kokkilan, Tavian ja Koivuniemen maatiloista. Kontolan Tuulela voitaneen katsoa osaksi Kokkilan kokonaisuutta.

Kokkila on syntynyt luultavasti keskiajalla. Kokkila on muodostanut Kontolan ja Tilkkalan kanssa yhteisen jakokunnan. Kylässä on ollut aina kaksi kantatilaa. Vuonna 1958 kylään lohkottiin kolmas tila.

## Lähteet
Suomen paini

**Paini** on Suomen urheiluhistorian menestyksekkäimpiä lajeja. Paini on ollut miesten välisenä vapaamuotoisena voimainkoetuksena tuttu suomalaisille jo kauan, mutta urheilulajina se saapui Suomeen 1800-luvun lopulla. Saksassa lajiin tutustunut Emil Karlsson perusti Helsingin Atleettiklubin (HAK) voimailu-urheilun erikoisseuraksi vuonna 1891. Suomalaisten paini-innostusta kasvattivat maassa vieraillut puolalainen Władysław Pytlasiński ja ensimmäisiin suomalaisiin painimestareihin lukeutunut Carl Allén. HAK järjesti ensimmäiset Suomen-mestaruuskilpailut 1898. Jo seuraavalla vuosikymmenellä suomalaiset alkoivat menestyä ulkomailla, ja Verner Weckman voitti olympiakultaa ensin Ateenan väliolympialaisissa 1906 ja sitten Lontoon kesäolympialaisissa 1908.

Paini kuului Suomessa aluksi vuonna 1906 perustetun Suomen Voimistelu- ja Urheiluliiton suoraan alaisuuteen monien muiden lajien tavoin kunnes vuonna 1931 perustettiin Suomen Painiliitto. Myös vuonna 1919 perustetun Työväen Urheiluliiton toiminnassa paini on ollut tärkeässä roolissa.

Suomalaispainijat ovat voittaneet virallisissa olympialaisissa 26 kultamitalia sekä yhteensä 83 mitalia. Erityisesti 1920-luvulla suomalaiset hallitsivat kreikkalais-roomalaisen painin kilpailuja mutta menestyivät myös vapaapainissa. Kaksinkertaisia olympiavoittajia virallisissa olympialaisissa ovat Emil Väre, Kalle Anttila, Oskar Friman, Väinö Kokkinen ja Kustaa Pihlajamäki. Kultamitaleista kuusi on toisen maailmansodan jälkeiseltä ajalta, viimeisin Jouko Salomäen vuonna 1984 voittama. Suomalaiset voittivat useita maailmanmestaruuksia ennen kuin maailmanmestaruuskilpailujen järjestäminen keskeytettiin vuoden 1922 kisojen jälkeen lähes 30 vuodeksi. Menestys kuitenkin jatkui Euroopan-mestaruuskilpailuissa. Toisen maailmansodan jälkeen suomalaiset ovat voittaneet kahdeksan maailmanmestaruutta. Viimeisin miesten maailmanmestari on Marko Yli-Hannuksela vuodelta 1997. Naisten paini nousi 2000-luvulla olympialaistenkin ohjelmaan ja Petra Olli voitti maailmanmestaruuden vuonna 2018.

Vuoden 1952 Helsingin olympialaisten painikilpailujen lisäksi Suomessa on järjestetty kreikkalais-roomalaisen painin maailmanmestaruuskilpailut Helsingissä vuosina 1911 ja 1921 sekä Tampereella vuosina 1965 ja 1994. Vapaapainin maailmanmestaruuskilpailut käytiin Helsingissä vuonna 1951. Euroopan-mestaruuksista Suomessa on painittu useaan kertaan, ja isäntäkaupunkeja ovat olleet Helsingin ja Tampereen lisäksi Oulu, Kouvola, Seinäjoki ja Vantaa. Vuosittain Suomessa järjestettäviä kansainvälisiä turnauksia ovat Herman Kare -turnaus Kouvolassa ja Arvo Haavisto -turnaus Ilmajoella sekä aiemmin Vantaan painicup.

## Lähteet
Anna Bergström-Simonsson

**Anna Katarina Bergström-Simonsson** (30. joulukuuta 1853 Färnebo, Värmlanti, Ruotsi – 1937) oli ruotsalainen laulunopettaja ja koulujen laulunopetuksen mullistaja. 

Hänen vanhempansa olivat tehtailija Olof Bergström ja Brita Katarina Nilsson. Hän valmistui Tukholman Musiikkikonservatoriosta 1876 ja teki opintomatkoja ulkomaille. Hän toimi laulunopettajana Filipstadissa 1878–1880, tukholmalaisissa kansakouluissa 1885–1895, tukholmalaisissa tyttökouluissa 1880–1903, Kungliga Högre Lärarinneseminariumissa vuodesta 1897, Tukholman Musiikkikonservatoriossa vuodesta 1902. Hän piti esitelmiä ja järjesti kesäkursseja puhetekniikassa ja äänenmuodostuksessa Ruotsissa ja Suomessa. Hän julkaisi laulun oppikirjoja.

Bergström-Simonssonin vaikutus Ruotsin koulujen laulunopetukseen oli mullistava, joskin hänen tavoitteitaan aluksi vastustettiin, sillä hän halusi painottaa äänen laatua ja korvata voimakkaan äänenkäytön kauniilla äänellä. Erityisen merkittävä oli hänen työnsä tulevien musiikinopettajien kouluttamisessa Musiikkikonservatoriossa. Hän piti jakokoulutuskursseja aikakauden toisen merkittävän pedagogin Olof Holmbergin kanssa. Hänen ansiotaan on myös ruotsalaisen puhetekniikan kehittyminen.

Bergström-Simonsson oli Ruotsin kuninkaallisen musiikkiakatemian jäsen vuodesta 1912. Hänelle myönnettiin Kaarle XV:n perustama mitali Litteris et Artibus.

Bergström-Simonsson oli vuodesta 1916 naimisissa johtaja J. D. Simonssonin kanssa.

## Lähteet
Dragonfly (hakukone)

**Dragonfly** oli Googlen hakukoneprojekti, joka olisi ollut yhteensopiva Kiinan internet-sensuurin kanssa. Maailma sai tietää Dragonflyn olemassaolosta elokuussa 2018, kun *[[The Intercept]]* julkaisi yrityksen sisällä liikkuvan luottamuksellisen muistion, jonka Googlen-työntekijä oli kirjoittanut projektista. Google ilmoitti heinäkuussa 2019, että Dragonfly-projekti on lopetettu.

## Kehitys
Dragonfly-hakukoneen on ilmoitettu yhdistävän käyttäjien puhelinnumerot heidän hakulausekkeisiinsa ja puhelimen sovellukset paljastavat kuka olet ja missä olet. Google kerää hyvin paljon enemmän tietoa, ja Kiina voisi pyytää Googlea luovuttamaan tiedot hallitukselle. Hakukone suodattaisi Wikipedian kaltaisia sivustoja ja tietoja aiheista, kuten sananvapaudesta, ihmisoikeuksista, demokratiasta, uskonnosta ja muista asioista, jota Kiinan hallitus pitää arkaluontoisina.

Googlen toimitusjohtaja Sundar Pichai sanoi vuonna 2018, että hakukone olisi parempi kuin muut hakukoneet Kiinassa sillä hetkellä.

Heinäkuussa 2019 Googlen yleisen järjestyksen varapuheenjohtaja ilmoitti, että Dragonfly-projekti on lopetettu. Google ei kuitenkaan luvannut, että kaikki Kiinan sensuuriin liittyvät työt olisivat poissuljettuja.

## Lähteet
Like I Do

**Like I Do** on ranskalaisen DJ-tuottaja David Guettan sekä alankomaalaisten DJ-tuottajien Martin Garrixin ja Brooksin musiikkikappale. Sen julkaisi What a Music Guettan seitsemännen, 7-studioalbumin toisena singlenä 22. helmikuuta 2018. Kappaleen ovat sanoittaneet Talay Riley, Sean Douglas, Nick Seeley, Robert Bergin, Guetta, Garrix, Brooks ja Giorgio Tuinfort, joista kolme viimeisintä myös tuottivat sen.

"Like I Do" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Alankomaissa, Itävallassa, Norjassa, Ruotsissa ja Suomessa sekä listan kolmenkymmenen parhaan joukkoon Irlannissa, Isossa-Britanniassa, Saksassa, Sveitsissä ja Tšekissä.

## Lähteet
Eddie Large

**Edward Hugh McGinnis** (25. kesäkuuta 1941 Glasgow, Skotlanti – 2. huhtikuuta 2020 Bristol, Englanti), tunnettu paremmin taiteilijanimellään **Eddie Large**, oli brittiläinen koomikko. Hänet tunnettiin parhaiten kaksikosta *[[Little and Large]]* Syd Littlen (Cyril Mead) kanssa. Large kuoli covid-19-tautiin huhtikuussa 2020.
Luettelo Billboard Hot 100 -listan ykkösistä vuonna 2020

Tämä on **luettelo [[Billboard Hot 100]]** -listan kärkipaikkaa hallussaan vuonna 2020 pitäneistä artisteista ja singleistä.

## Katso myös
* Luettelo Billboard 200 -listan ykkösistä vuonna 2020
* Luettelo Suomen virallisen singlelistan ykkösistä vuonna 2020

## Lähteet
Liiri

**Liiri** () on kylä Salon kaupungin Perniössä. Kylä sijaitsee Perniön eteläosassa Perniönjoen varrella.

Liiristä on käytetty historian aikana useaa nimeä: Lijdheby, Lideby, Liide ja Liite. Liirin yksinäistilan muodostama kylä sijaitsee Perniönjoen itärannalla Lupajan ja Pakapyölin välissä. Liirin kyläalue jää joen ja kantatien 52 väliin. Liirin tila sijaitsee korkean mäen etelärinteessä. Kylän itäosassa on Hallissuo. Jokilaakso on peltomaata.

Liiri on keskiaikainen uudisasutuskylä. Liirin tila oli pitkään Latokartanon aputilana, kunnes se ostettiin perinnöksi vuonna 1845.

## Lähteet
Jasin-Amin Assehnoun

**Jasin-Amin Assehnoun** (s. 26. joulukuuta 1998 Tampere) on jalkapalloilija, joka edustaa Kreikan Superliigassa pelaavaa Volosia. Hänellä on Suomen ja Marokon kansalaisuudet. 

## Ura
Assehnoun pelasi juniorivuosinaan pääkaupunkiseudulla Pitäjänmäen Tarmon, HJK:n, PK-35:n ja FC Espoon riveissä. Aikuisten ensimmäisenä seurana toimi vuodesta 2017 Kakkosessa pelannut FC Espoo, josta hän siirtyi loppukesästä 2018 Veikkausliigaan FC Lahden riveihin. Assehnoun teki FC Lahden kanssa kahden ja puolen vuoden sopimuksen kauden 2020 loppuun. FC Lahtea Assehnoun edusti lopulta kolmen vuoden ajan ennen siirtoaan FC Emmeniin kesällä 2021. 

Emmenissä Assehnoun onnistui ensimmäisellä kaudellaan Eerste divisiessä maalinteossa seitsemän kertaa 36 ottelussa. Emmen nousi kauden päätteeksi Eredivisieen, jossa Assehnoun esiintyi kaudella 2022–2023 29 kertaa, onnistuen kerran maalinteossa. Emmen putosi kauden päätteeksi jälleen sarjatasoa alemmaksi.

Kesällä 2023 Assehnoun siirtyi kaksivuotisella sopimuksella Tanskan Superliigan Vejleen. Tammikuussa 2024 hänet lainattiin loppukaudeksi Kreikan Superliigassa pelaavaan Volosiin.

## Maajoukkueura
Assehnoun on ollut vuosina 2019–2020 Suomen alle 21-vuotiaiden joukkueen vahvuudessa ja pelannut 13 maaottelua. Assehnoun sai ensimmäisen kutsunsa A-maajoukkueeseen, kun hänet nimettiin EM-lopputurnausta edeltävään leiriryhmään toukokuussa 2021. Assehnoun teki A-maajoukkuedebyyttinsä harjoitusottelussa Ruotsia vastaan 29. toukokuuta 2021. Lopulliseen EM-kisajoukkueeseen Assehnounia ei kuitenkaan valittu. Syyskuussa 2022 A-maajoukkueen päävalmentaja Markku Kanerva kertoi Assehnounin tavoittelevan tulevaisuudessa Suomen sijaan paikkaa Marokon A-maajoukkueessa.

## Lähteet
Ellis Marsalis Jr.

**Ellis Louis Marsalis Jr.** (14. marraskuuta 1934 New Orleans, Louisiana, Yhdysvallat – 1. huhtikuuta 2020 New Orleans, Louisiana, Yhdysvallat) oli yhdysvaltalainen jazzpianisti. 1940-luvulla uransa aloittanut Marsalis sai suuremmin huomiota 1980- ja 1990-luvuilla musikaalisen perheen patriarkkana. Hänen poikansa Branford ja Wynton ovat myös tunnettuja muusikoita. Marsalis kuoli covid-19-tautiin huhtikuussa 2020.

## Lähteet

## Aiheesta muualla
Barbara Tieaho

**Barbara Tieaho** (s. 1944 Helsinki) on suomalainen kuvanveistäjä ja kuvataiteilija. Tieaho on opiskellut Taideteollisessa oppilaitoksessa vuosina 1970–1973 ja Suomen Taideakatemian koulussa 1976–1980.

Tieahon tytär Jenni Tieaho (s. 1969) on myös kuvanveistäjä.

## Työt

Tieahon töiden materiaaleina ovat muun muassa pronssi, puu, kivi, betoni, kierrätys- ja luonnon materiaalit. Hän on tehnyt myös videoteoksia ja elokuvia. Tieaho asuu ja työskentelee Helsingissä. Hän työskentelee myös Karjalohjalla.

Tieahon teräsveistos *Elon kaaret* on Jorvin sairaalan tilaama teos sairaalan puistossa Espoossa. Teos on paljastettu vuonna 1998. Teoksen tilaamisen inspiraationa oli Jorvin sairaalan Taiteen keskustoimikunnalta saama ”vuoden kulttuurihoitolaitos” -palkinto.

## Lähteet
Anders Otto Wilhelm Streng

**Anders Otto Wilhelm Streng** (8. maaliskuuta 1821 Heinola – 16. maaliskuuta 1893 Porvoo) oli Venäjän keisarillisessa armeijassa palvellut suomalainen kenraaliluutnantti.

Strengin vanhemmat olivat lääninsihteeri, kollegiasessori Otto Wilhelm Streng ja Gustava Margareta Lemberg ja puoliso vuodesta 1856 Ida Matilda Charlotta Wilhelmina Tawaststjerna. Runoilija, opettaja Emmy Streng oli heidän tyttärensä. Anders Otto Wilhelm Streng tuli oppilaaksi Haminan kadettikouluun 1834 ja määrättiin sieltä 1841 valmistuttuaan vänrikkinä palvelukseen 3. kenttätykistöprikaatiin. Hän suoritti Pietarin sota-akatemian kurssin 1843–1845, minkä jälkeen hänet ylennettiin aliluutnantiksi 1846 ja merkittiin 1847 yleisesikunnan upseeriluetteloihin luutnanttina. Streng nimitettiin 2. jalkaväkiosaston vt. vanhemmaksi adjutantiksi, missä tehtävässä hän toimi Unkarin kapinan kukistamisessa. Sen jälkeen joulukuussa 1849 hänet ylennettiin alikapteeniksi ja nimitettiin 2. jalkaväkiosaston vakinaiseksi vanhemmaksi adjutantiksi.

Vuonna 1852 Streng siirrettiin majoitusmestariksi 8. jalkaväkidivisioonaan, kapteeniksi hän yleni 1853. Streng osallistui divisioonassaan 1854–1855 Krimin sotaan, everstiluutnantiksi hänet ylennettiin sodan jälkeen huhtikuussa 1856. Tammikuussa 1857 hänet määrättiin 8. jalkaväkidivisioonan esikuntapäälliköksi, mutta siirrettiin jo helmikuussa 22. jalkaväkidivisioonan esikuntapäälliköksi Helsinkiin. Everstiksi Streng ylennettiin 1860 ja nimitettiin 23. jalkaväkidivisioonan esikuntapäälliköksi Helsinkiin. Tammikuussa 1866 hänet siirrettiin Kasanin sotilaspiirin esikuntapäällikön apulaiseksi, kenraalimajuriksi hän yleni huhtikuussa 1867. Vuonna 1869 Streng määrättiin Donin maanmittauskomission esimieheksi. Hän toimi tässä tehtävässä vuoteen 1874, jolloin sai eron sotapalveluksesta kenraaliluutnanttina.

## Lähteet
Peter Emanuel Stråhlman

**Peter Emanuel Stråhlman** (14. elokuuta 1794 Valkjärvi – 1855) oli Venäjän keisarillisessa armeijassa palvellut suomalainen kenraalimajuri.

Stråhlmanin vanhemmat olivat lääninrovasti, teologian tohtori Johan Stråhlman ja Elisabet Tavast. Peter Emanuel Stråhlman ylennettiin luutnantiksi Venäjän tie- ja vesikulkulaitoksen insinöörikuntaan 1817. Hänet ylennettiin kapteeniksi 1820, majuriksi 1826, everstiluutnantiksi 1831 ja everstiksi 1837. Vuonna 1839 Stråhlman siirrettiin Venäjän siirtomaiden sotilasinsinöörijoukkojen palvelukseen, missä tehtävässä hän toimi aina kuolemaansa saakka. Kenraalimajuriksi hänet ylennettiin joulukuussa 1847.

## Lähteet
Julius Constantin Sundman

**Julius Constantin Sundman** (24. syyskuuta 1828 Tammisaari – 12. toukokuuta 1893 Helsinki) oli Venäjän keisarillisessa armeijassa palvellut suomalainen kenraalimajuri.

Julius Constantin Sundmanin vanhemmat olivat Salomon Sundman ja Antoinette Carolina Lovisa Hultman ja puoliso vuodesta 1869 vapaaherratar Agneta Maria Mellin. Sundman tuli vuonna 1845 nuoremmaksi aliupseeriksi Henkivartioväen Suomen tarkk’ampujapataljoonaan. Vuonna 1849 hänet ylennettiin vänrikiksi ja siirrettiin palvelukseen 2. tarkk’ampujapataljoonaan. Aliluutnantiksi Sundman yleni 1852. Vuonna 1855 hänet siirrettiin takaisin Henkivartioväen Suomen tarkk’ampujapataljoonan, jossa hän toimi kouluttajana. Luutnantiksi hänet ylennettiin 1859.

Vuosina 1861–1862 Sundman suoritti upseeritarkk’ampujakoulun kurssin Pietarissa, alkuvuonna 1863 hänet ylennettiin alikapteeniksi ja määrättiin Henkivartioväen Suomen tarkk’ampujapataljoonan 2. komppanian vt. päälliköksi. Hänet ylennettiin kapteeniksi joulukuussa 1863 ja vakinaistettiin komppanianpäällikön tehtävään 1865. Everstiluutnantiksi Sundman ylennettiin 1874. Turkin sodassa 1877–1878 hän toimi Henkivartioväen Suomen tarkk’ampujapataljoonan komppanianpäällikkönä, sodan lopulla kesäkuussa 1878 hänet ylennettiin everstiksi. Vuonna 1880 Sundman määrättiin Henkivartioväen 7. Hämeenlinnan tarkk’ampujapataljoonan komentajaksi. Tästä tehtävästä ja samalla sotapalveluksesta hän sai eron kenraalimajurina heinäkuussa 1890. Sotilasuransa jälkeen Sundman valittiin Suomen sotaväen leski- ja orpokassan taloudenhoitajaksi, mitä tehtävää hän hoiti aina kuolemaansa asti.

## Lähteet
Hajarayn

**Hajarayn** on kaupunki Jemenin Hadramautin alueella.

## Maantiede
Hajarayn sijaitsee Jemenin Hadramautissa Jabal Hajarayn-nimisen vuoren kupeessa ja Wadi Du'an-nimisen wadin varrella. Ympäröivä seutu on rikasta maatalousaluetta. Vieressä kulkee maantie al-Mukallasta Shibamiin. Kaupunkia leimaavat suuret tiilitalot ja kapeat kadut. 

## Historia
Hajaraynin lähiseudulta on löydetty jäänteitä jo islamia edeltävältä ajalta, jolloin seudulla käytiin suitsukekauppaa. Raydun on lähellä sijaitseva vanha rauniokaupunki. Al-Hamadani mainitsee Hajaraynin nimellä *al-Hajaran*. Hänen kirjoittaessaan paikkakunta koostui varsinaisesti kahdesta erillisestä kaupungista, Khawdun ja Dammun, wadin vastakkaisilla puolilla. Viereisellä vuorella oli linnoitus, jonne sittemmin rakennettiin Shibamin Ku'aytien palatsi.

## Talous ja väestö
Kaupunkia ympäröivällä maaseudulla myydään durraa. Viljelmiä kastellaan kanavilla ja syvillä kaivoilla. 

Seudun asukkaat ovat pääasiassa sunnalaisia muslimeja. Paikallisilla on historiallisia yhteyksiä Jaavalle ja osa heistä puhuu malaijia.

## Lähteet
Hawra

**Hawra** on kaupunki Jemenin Hadramautin alueella.

## Maantiede
Hawra sijaitsee Jemenin Hadramautissa 'Amdin-, Daw'anin- ja al-Aynin laaksojen yhtymäkohdasta pohjoiseen. Vieressä kohoaa vuoria. Shibam sijaitsee Hawrasta koilliseen. 

## Historia
Al-Hamadani kuvaili 900-luvulla Hawranin olevan suurehko Kinda-heimon asuttama kaupunki. Kaupunki oli Shibamin Ku'aytien hallitsema enklaavi muuten Kathirin hallitsemalla alueella. Viereiselle vuorelle rakennettiin kaupungin maisemaa halltiseva linnoitus ja vartiotorni. Vuonna 1809 Hadramautiin nykyisestä Saudi-Arabiasta hyökänneiden wahhabistien mainitaan ryöstäneen Hawran.

## Historia
Seudun asukkaat ovat pääasiassa sunnalaisia muslimeja. Paikallisilla on historiallisia yhteyksiä Indonesiaan ja hallitseva paikallinen suku on Ba Wazir.

## Lähteet
Park Seo-joon

**Park Seo-joon** (syntymänimeltään **Park Yong-kyu**, s. 16. joulukuuta 1988 Soul) on eteläkorealainen näyttelijä. Hän on näytellyt muun muassa televisiodraamasarjoissa *[[Kill Me, Heal Me|Tapa minut, paranna minut]]* (2015), *[[She Was Pretty]]* (2015), ** (2016–2017), *[[Fight for My Way]]* (2017), *[[What’s Wrong with Secretary Kim|What's Wrong with Secretary Kim]]* (2018) ja *[[Itaewon Class]]* (2020); sekä elokuvissa *Chronicles of Evil* (2015), *Midnight Runners* (2017) ja *The Divine Fury* (2019).

## Aiheesta muualla

*
Otto Albrecht Isbert

**Otto Albrecht Isbert** (1. huhtikuuta 1901 Haguenau – 23. helmikuuta 1986 Gengenbach) oli saksalainen joogaprofessori ja kirjailija. Hän oli Karl Isbertin poika.